open-index/open-wikipedia-markdown huggingface dataset:
מוסקבה פינת הוליווד

**מוסקבה פינת הוליווד** (ברוסית: **Ми́фы**; מילולית: "מיתוסים") הוא סרט קומדיה רוסי, שהשתתף בתחרות הראשית של פסטיבל קינוטאבר בשנת 2017. הסרט בוים על ידי אלכסנדר מולוצ'ניקוב בכיכובם של יאניס פאפאדופולוס, פיודור בונדרצ'וק, סרגיי בזרוקוב, איוואן אורגאנט ואחרים. הסרט הופץ באופן נרחב ברוסיה ב-16 בנובמבר 2017.
## תקציר עלילת הסרט
הסרט מספר על פיודור, מפיק ובמאי נודע, על השחקן סרגיי ומגיש הטלוויזיה איוואן, שההצלחה שלו, כפי שמתברר, היא אינה אלא מיתוס. זר מסכן שהוא עוזר לו מתאהב באשתו של ראש העיר ומחליט לעשות כל דבר אפשרי כדי לקחת אותה איתו.
## צוות שחקנים
 
## קישורים חיצוניים

* "מוסקבה פינת הוליווד" באתר גלובוס מקס
* "מוסקבה פינת הוליווד" באתר סינמה סיטי
* "מוסקבה פינת הוליווד" באתר הבמה
* "מוסקבה פינת הוליווד" באתר עין הדג

## הערות שוליים

קטגוריה:סרטי קומדיה רוסיים
קטגוריה:סרטי 2017
קטגוריה:סרטים ברוסית
ארמדיל מקורנן

**ארמדיל מקורנן** או **פלטפילוס** (שם מדעי: *Peltephilus*) הוא סוג של ארמדיל נכחד שחי באמריקה הדרומית בתקופת האוליגוקן עד המיוקן לפני 29–11.6 מיליון שנה. מאובניו של ארמדיל זה נמצאו בארגנטינה, בוליביה ובצ'ילה וקיבלו שם ב-1887 בידי החוקר הארגנטינאי פלורנטינו אמגינו (Florentino Ameghino). משמעות שמו: "שריון מאהב".

יצור זה היה בגודל של כלב ולמשקל 68—90 ק"ג, והיה בעל קרניים גרמיות על ראשו וסמוך לעיניו בנוסף על שריון עבה, בדומה לארמדילאים המודרניים. הוא היונק היחיד שהיה בעל קרני ראש כאלה לצד המכרסם צראטוגאולוס מאמריקה הצפונית. ליצור זה היו שיניים גדולות ומחודדות, מה שגרם לכמה חוקרים לחשוב שהיה טורף. חוקרים מאוחרים יותר מעריכים שהיה דווקא צמחוני ושיניו עזרו לו לקרוע צמחייה נוקשה.

## קישורים חיצוניים

קטגוריה:בעלי חיים שתוארו ב-1887
קטגוריה:ארמדיליים
קטגוריה:ארמדילאים פרהיסטוריים
קטגוריה:מגה-פאונה של הפלאוגן באמריקה הדרומית
קטגוריה:מגה-פאונה של הנאוגן באמריקה הדרומית
קטגוריה:יונקים שחיו באוליגוקן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:צ'ילה: מאובנים
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1887
מחבואים (סרט, 1980)

**מחבואים** הוא סרט הקולנוע הישראלי הראשון באורך מלא משנת 1980, אשר הביא לאקרנים דמות של גבר הומוסקסואל בתפקיד הראשי. 

הקרנת הבכורה של הסרט התקיימת ב־12 בדצמבר 1980 באולם "סינמה 2" בתל אביב, ויום למחרת נערכה הקרנה חגיגית גם בקולנוע "רון" בירושלים. הסרט זכה בשלושה פרסי "ורד הכסף", לוולמן על התסריט והבימוי, ולגילה אלמגור, שחקנית המשנה.

זהו הסרט הישראלי הראשון שעסק בהומוסקסואליות, ואף נחשב לסרט ראשון של הקהילה הגאה בישראל.

## תקציר העלילה
הסרט עוסק בהתבגרותו של אורי ברמן (חיים הדיה) בימי המנדט הבריטי. 

המורה הפרטי של אורי, דוד בלבן (דורון תבורי) שמתואר כ"יפה הבלורית והתואר" שובה את ליבן של הנשים סביבו, וזאת מבלי לדעת שהוא הומוסקסואל. 

אורי וחבריו חושדים בדוד שהוא בוגד במדינה שבדרך, בעקבות זה שהם צופים בו נפגש ואף מעביר מכתבים לצעיר ערבי, והם מדווחים עליו לחברי ההגנה. 

אף על פי שמסתבר כי דוד אינו בוגד, פושטים חברי ההגנה על ביתו בזמן שהוא והצעיר הערבי שוכבים, ומכים אותם עד אובדן הכרה.

## קישורים חיצוניים

* עמיר סומקאי פינק, הצצה ל"מחבואים" באתר גו-גיי, 13 בנובמבר 2001
* ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: הוצאת מאגנס – אשכולות, 2009, עמ' 145-146.
* 
**ביקורות**
* 
* 
* 
## הערות שוליים

קטגוריה:סרטי להט"ב ישראליים
קטגוריה:סרטים בעברית
קטגוריה:סרטי דן וולמן
קטגוריה:סרטים ישראליים משנת 1980
דהאראן

**דהאראן** (בנפאלית: **धरान**; מילולית: "מקום לנסירת עץ") היא עיר במחוז סונסארי באזור הטראי שבפרובינציה מס' 1 בדרום-מזרח נפאל. העיר שוכנת בצפון מחוז סונסארי, כ-40 ק"מ צפונית לבירת הפרובינציה בירטנגר וכ-220 ק"מ דרום-מזרחית לבירת המדינה קטמנדו. גובהה של העיר נע בין 119 ל-1,778 מטרים. על פי מפקד האוכלוסין משנת 2021 אוכלוסיית העיר מנתה 166,531 תושבים ובכך היא העיר השלישית בגודלה בפרובינציית מס' 1, אחרי בירטנגר ואיטהארי.

באזור זה, גרו אנשים כבר בעת העתיקה. מלכויות ונסיכויות החלו להתפתח ולהתפשט מאזור זה. העיר ביג'ייפור השוכנת לצדי דהאראן נוסדה ב-1584 והייתה לבירת ממלכת מוראנג עד 1774.

בעת החדשה, הייתה העיר לתחנת מסחר חשובה בין אזוריה המישוריים של נפאל בדרום לבין אזוריה ההרריים בצפון. בשנת 1953, נפתחה לשכת גיוס מרכזית שהוסבה ב-1993 למכון למדעי הרפואה.
הרשות המקומית נוסדה ב-1953. בשנת 1960, הוכרזה דהאראן כעיר.

נמל התעופה בירטנגר הממוקם כ-40 ק"מ, משרת את העיר.

## קישורים חיצוניים

* 

## הערות שוליים

קטגוריה:נפאל: ערים
ג'נקפור

**ג'נקפור** (בנפאלית: **जनकपुर**; רשמית: **जनकपुरधाम** - **ג'נקפורדהאם**) היא בירת פרובינציית מאדש בדרום־מזרח נפאל. היא מהווה מרכז לתיירות תרבותית ודתית.
## היסטוריה
העיר נוסדה במאה ה-18. על פי המסורת, עיר קדומה הייתה קיימת באזור שהייתה בירת  ששלטה באזור  בעת העתיקה.

העיר שוכנת בדרום־מערב מחוז דהנוסה שבמרכז פרובינציית מאדש כ־120 ק"מ דרומית־מזרחית לבירה קטמנדו. על פי מפקד האוכלוסין משנת 2021 אוכלוסיית העיר מנתה 194,556 תושבים, מה שהופך אותה לעיר השנייה בגודלה בפרובינציית מאדש (אחרי בירגאנג') ולעיר העשירית בגודלה בנפאל כולה.

 הפעילה בעבר קו בין ג'נקפור להודו.

נמל התעופה המקומי, משרת את העיר.

## קישורים חיצוניים

## הערות שוליים

קטגוריה:נפאל: ערים
דובריש טורש

**דובריש (דב בריש) טורש** (נולד: תרכ"ג, 1863 – (?)193) היה מחבר ומדפיס ספרים, עסקן ופולמוסן תושב ורשה.

## ביוגרפיה
נולד בוורשה לאלכסנדר זושא טורש. עסק בספרות ובמחקר תורניים, והיה בעל בית דפוס בוורשה שבו הדפיס גם את ספריו.

בשנת 1894 הדפיס את ספרו של רבי יצחק אברבנאל "עטרת זקנים", וצירף לו הקדמה. בשנת 1895 הדפיס את ספרו של רבי אברהם אבן עזרא "שפת יתר", שבו השיב להשגות דונש בן לברט על ביאורי רבי סעדיה גאון. טורש צירף לספר את תולדותיו של אבן עזרא.

בשנת 1899 הוציא את ספרו "בר הדיא או חלום הירצל", ובו פולמוס כנגד הרעיון הציוני ההרצליאני.

כאשר התעוררו ברוסיה קולות הסתה כנגד התלמוד, בטענה שהוא מעודד מרידה במלכות, ביקר בביתו הרב אליהו חיים מייזל, רבה של לודז', וביקשו לחבר חיבור הדוחה טענות אלו. בעקבות זאת חיבר את ספרו "הוד מלכות". הספר שיכך את קולות ההסתה, וטורש אף קיבל מכתב תודה מהצאר ניקולאי, כפי שכתב הרב צבי יחזקאל מיכלסון בדברי ההקדמה לספרו של טורש *שבעה כוכבי לכת*'.

טורש ניחן בסגנון כתיבה מליצי והִרבה בחריזה. בין השאר ניסח את נוסח מצבותיהן של אמו ואשתו של הרב צבי יחזקאל מיכלסון מוורשה.

## ספריו
* 
* 
* 
* 
* **מלכות דוד** - תולדות דוד המלך על פי מקורות חדשים, ורשה, תרע"ד (1914)
* 
* 
* 
* **גנזי המלך או משה ותורתו אמת** - חיבור על האמונה בצורת ויכוח בין שני יהודים (שאלתיאל ומהללאל). ורשה, תרנ"ו (1896).

## קישורים חיצוניים
* 
* 
* הספר בר הדיא או חלום הירצל, באתר HebrewBooks
* הספר הס קטגור, באתר HebrewBooks
* הספר שבעה כוכבי לכת, באתר HebrewBooks
* תמונתו שהופיעה בתוך ספרו "בר הדיא או חלום הירצל" באתר HebrewBooks

*שער הספר הוד מלכות באתר bidspirit

## הערות שוליים

קטגוריה:מחברי ספרות תורנית
קטגוריה:פרשני הרמב"ם
קטגוריה:ורשה: רבנים
ננוטירנוס

**ננוטירנוס** (שם מדעי: *Nanotyrannus*; מילולית: "טיראן ננסי") הוא סוג של דינוזאור ממשפחת הטירנוזאוריים או הננוטירניים שחי בסופו של הקרטיקון לפני 68.5–66 מיליון שנה באמריקה הצפונית. סוג דינוזאור זה התגלה ב-1988 וקיבל שם בידי החוקרים רוברט בקר, פיליפ קורי ומייקל ויליאם. עם זאת כיום מספר חוקרים (למשל ג'ק הורנר) רואים בו סוג בספק שמאובניו (שכנראה שייכים לשלושה פרטים) שייכים לצעירים של טירנוזאורוס רקס. הוא היה קטן יחסית לטירנוזאורוס והגיע לאורך 5.2 מטר, גובה של 2 מטר ומשקל 600–900 ק"ג.

המאובנים של דינוזאור זה נמצאו ב-1946, אך זוהו כמאובני גורגוזאורוס. בהמשך התגלו הבדלים במבנה שגרמו להפריד אותו. התגלו מאובנים של גולגולת חלקית ושל כמה עצמות. אם היה סוג נפרד, היצור היה דומה מאוד לטירנוזאורוס, אך קטן יותר וכמותו בעל זוג אצבעות קטנות ברגליו הקדמיות. הוא הכיל לסת מלאת שיניים והשתמש בשרירי הצוואר כדי לנשוך בחוזקה את טרפו.

היצור נכחד ככל הנראה בעת הכחדת הקרטיקון הגדולה לצד קרובו הגדול.

ב-2024 התפרסם מאמר שקבע שננוטירנוס היה סוג נפרד מהטירנוזאורוס, בנימוקים שיש מספיק הבדלים בעצמות, שקצב הגדילה שהוסק ממאובני הננוטירנוס מתאימים לפרט בוגר שהגיע לגודל מלא ולא לפרט צעיר בתהליכי גדילה מהירה, וכן שזרועות הננוטירנוס ארוכות יותר מאלו של טירנוזאורוס בוגר.

ב-2025 זוהה ה"טירנוזאורוס" במאובן ה"דו-קרב הדינוזאורים" כננוטירנוס. בנוסף, המאמר ביסס את היותו סוג נפרד והגדיר בו מין שני.


קובץ:Nanotyrannus lancensis.png|איור של ננוטירנוס
קובץ:Nanotyrannus NT.jpg|שחזור


## קישורים חיצוניים

## הערות שוליים

קטגוריה:טירנוזאוריים
קטגוריה:טקסונים שנויים במחלוקת
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי רוברט בקר
קטגוריה:מאובני טקסונים שתוארו ב-1988
מרקורי ציקלון ספוילר 2

**מרקורי ציקלון ספוילר 2"** (באנגלית: **Mercury Cyclone Spoiler II**) היא "מכונית שרירים" בתצורת מכונית ספורט מתוצרת חטיבת רכבי היוקרה מרקורי, חברת בת של קונצרן הרכב האמריקאי **[[פורד]]**, אשר יוצרה בשנת 1969.

בנוסף, דגמי "מרקורי ציקלון ספוילר 2" השתתפו בתחרויות מרוצי מכוניות.

## נתונים
* יוצרו 500 יחידות, כל דוגמאות הייצור יוצרו במהלך השבועות הראשונים של שנת 1969.
* 2 דלתות - הרדטופ מסוג "Fastback" .
* מנוע פורד מסוג "FE 427".
* מנוע הנעה אחורית.
* תאוצה בין 0-100 קמ"ש היא 6.2 שניות (מנוע 7,030 סמ"ק).
* דגמי "מרקורי ציקלון ספוילר 2" נצבעו ב-2 צורות צבע:  מכונית לבנה עם פנים אדומות וקצוות חיצוניות, וכן מכונית לבנה עם פנים כחולות וקצוות.
* בשנת 1970 יוצר הדגם "ניו מרקורי ציקלון ספוילר 2".

## תמונות

קובץ:Merury Cyclone Spoiller II Cale.jpg | "מרקורי ציקלון ספוילר 2" 
קובץ:Cale Yarboro Mercury Cyclone Spoiler II.jpg | "מרקורי ציקלון ספוילר 2" 
קובץ:Cyclone Spoiler II in Dan Gurney Trim.jpg | "מרקורי ציקלון ספוילר 2" 
קובץ:Cyclone Spoiler, Spoiler II, and Talladegas.jpg |שורת מכוניות מסוג "מרקורי ציקלון ספוילר 2" 
קובץ:Cyclone Spoilers, Spoiler IIs, and Talladegas in Indy.jpg |שורת מכוניות מסוג "מרקורי ציקלון ספוילר 2" 


## ראו גם
* מרקורי
* מרקורי ציקלון
* פורד פיירליין ת'ונדרבולט
* פורד מוסטנג
## לקריאה נוספת
* "מרקורי ציקלון ספוילר 2" - תמונות (hotrod.com/articles/2017-power-tour-cyclone-spoiler)

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1969
קטגוריה:מכוניות ספורט
קטגוריה:מכוניות קופה
קטגוריה:מכוניות שרירים
קטגוריה:מכוניות אמריקאיות
ציקלון ספוילר 2
בוטוואל

**בוטוואל** (בנפאלית: **बुटवल**) היא עיר במחוז רופנדהי בדרום-מזרח פרובינציית לומביני שבמערב נפאל. העיר ממוקמת באזור הטראי, כ-240 ק"מ מערבית מעיר הבירה קטמנדו ושוכנת על גדות נהר הטינאו. על פי מפקד האוכלוסין משנת 2021 אוכלוסיית העיר מנתה 194,335 תושבים, מה שהופך אותה לעיר הגדולה ביותר במחוז רופנדהי ולשנייה בגודלה בפרובינציית לומביני (אחרי ).

בוטוואל מהווה שער כניסה לחלקה המערבי של נפאל ולכן 2 כבישים בינעירוניים מרכזיים חוצים בה.

במהלך חפירות שנערכו על גדות נהר הטינאו, מצאה קבוצת ארכאולוגים אמריקאים בראשות ד"ר מונתה, שרידי שיניים של רמפיתקוס שגילן אומד על מעל ל-10 מיליון שנה, מה שהופך את בוטוואל לאתר חשוב ללימודים פרהיסטוריים.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:נפאל: ערים
AJS מודל D

**AJS מודל D** (באנגלית: **AJS Model D**) הוא אופנוע מתוצרת  יצרנית האופנועים והמכוניות הבריטית **AJS**  (שם מלא: "A. J. Stevens & Co. Ltd ") אשר יוצר בבריטניה בין השנים 1912–1925.

## "AJS מודל D"
 
* דגמי  "AJS מודל D" הוצגו לראשונה בתערוכת האופנועים בלונדון בשנת 1912, עם מנועי 2V צילינדרים 698 סמ"ק.
* מושב לנהג בלבד.
* בשנת 1916 אסר משרד התחמושת על ייצור אופנועים, למעט שימוש צבאי, אך ב-1917 נאלצו הבריטים לספק לרוסיה על מספר גדול של אופנועים, היצרנית **AJS**   בנתה  1,100 יחידות של  אופנועים צבאיים (מנוע בהספק 6 כ"ס, שאפשר ליצרן להמשיך ולפתח את "AJS מודל D" למרות ההגבלות.
### דגמי "AJS מודל D"
* "AJS מודל D" - עם מנוע 6 כ"ס.
* "AJS מודל D" - עם מנוע 7 כ"ס (יוצר בין השנים 1920-1923).
* "AJS מודל D1" - יוצר בשנת 1924.

## תמונות

קובץ:AJS Model D 750 ccm (1917) left.jpg | דגם "AJS מודל D" שנת 1917 
קובץ:AJS Model D 750 ccm (1917) right.jpg | דגם "AJS מודל D" שנת 1917 
קובץ:AJS Model D zijspancombinatie 1920.jpg | דגם "AJS מודל D" שנת 1920 - עם "סירה" 
קובץ:Frame AJS model D.jpg | מנוע דגם "AJS מודל D" מסוג 2V צילינדרים, 748 סמ"ק (מנוע מסוג "V-twin engine" )


## ראו גם
* AJS מודל D
* AJS Silver Streak

## קישורים חיצוניים

* 

## הערות שוליים

קטגוריה:אופנועים
קטגוריה:כלי רכב שהושקו ב-1912
קטגוריה:הממלכה המאוחדת: תחבורה
קבוצת M101

300px|ממוזער|שמאל|מפת קבוצת M101
**קבוצת M101**, נקראת לפעמים גם **קבוצת M101/M51**, היא קבוצת גלקסיות שנמצאת במרחק של כ-23 מיליון שנות אור משביל החלב ומשתרעת על קבוצות הכוכבים הדובה הגדולה וכלבי ציד. הקבוצה מונה לפחות 50 גלקסיות, כאשר רובן גלקסיות ננסיות, אשר מושפעות מכוח כבידה הדדי הפועל ביניהן.

הגלקסיה הגדולה והבהירה ביותר בקבוצה היא גלקסיית גלגל הרוח, או M101, שעל שמה נקראת הקבוצה. הקבוצה היא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים, ביניהם גם הקבוצה המקומית.

## מבנה ותכולה
קבוצת M101 היא קבוצה דלילה יחסית שמתפרסת על אזור גדול וצורתה צרה ומאורכת. המרחק הזוויתי בין הגלקסיות שבקצותיה מגיע לכ-20 מעלות, שממרחקה המוערך בכ-23 מיליון שנות אור, שקול למרחק של לפחות 8 מיליון שנות אור. שלוש הגלקסיות הגדולות ביותר שבקבוצה מהוות את מרכזן של שלוש תת-קבוצות מובחנות: תת-קבוצת M101, תת-קבוצת M51 ותת-קבוצת M63, כאשר בשל המרחק הגדול יחסית שמפריד ביניהן, הן נחשבות לפעמים לשלוש קבוצות גלקסיות שונות או לשתי קבוצות גלקסיות שונות, כאשר אז תת-קבוצת M51 נחשבת לפעמים לתת-קבוצה של קבוצת M101 ולפעמים לקבוצה נפרדת כאשר תת-קבוצת M63 מהווה חלק ממנה.

### תת-קבוצת M101
[300px|ממוזער|שמאל|[גלקסיית גלגל הרוח (ימין) ו-NGC 5474 (שמאל למעלה)]]
תת-קבוצת M101 נמצאת בחלקה הצפון-מזרחי של הקבוצה ומכילה כמחצית מהגלקסיות של הקבוצה. ארבע מהגלקסיות שבה הן גדולות ובהירות יחסית וניתן להבחין בהן באמצעות טלסקופ חובבים. רוב הגלקסיות הקטנות שבתת-קבוצה נמצאות במרחק קטן יחסית מגלקסיית גלגל הרוח (M101) כך שככל הנראה הן מהוות גלקסיות לוויין שלה.

### תת-קבוצת M51 ותת-קבוצת M63
[300px|ממוזער|שמאל|[גלקסיית המערבולת (שמאל) ו-NGC 5195 (ימין)]]
תת-קבוצת M51 נחשבת בחלק מהקטלוגים כקבוצת גלקסיות נפרדת מקבוצת M101 ואז היא נקראת **קבוצת M51** או **קבוצת NGC 5194**, כאשר תת-קבוצת M63 היא תת-קבוצה שלה, או בעצמה קבוצת גלקסיות נפרדת, אך בקטלוגים אחרים הן מופיעות שתיהן כתת-קבוצות של קבוצת M101. תת-קבוצת M51 מרוכזת סביב גלקסיית המערבולת ובת הזוג שלה NGC 5195 ומכילה כ-10 גלקסיות, כמעט כולן גלקסיות ננסיות. תת-קבוצת M63 מרוכזת מסביב לגלקסיית החמניה ומכילה גם כן כ-10 גלקסיות, כולן פרט לגלקסיית החמניה הן גלקסיות ננסיות.

## סביבת הקבוצה
בין קבוצת M101 ובין הקבוצה המקומית נמצאת קבוצת M94 שמרחקה משביל החלב הוא כשני שלישים ממרחקה של קבוצת M101. בין שתי הקבוצות נמצאות מספר גלקסיות שמרחקן משביל החלב הוא סביב 17 מיליון שנות אור וקשה לקבוע למי מהקבוצות הן שייכות, ביניהן NGC 5204. מעבר לחלקה הדרומי של קבוצת M101 נמצאת קבוצת כלבי ציד II.

## קישורים חיצוניים

* ריצ'רד פאוול: קבוצת M101 באטלס השמים
* 

## הערות שוליים

*
M101
אקרית אדומה

**אקרית אדומה** (שם מדעי: Tetranychidae) היא משפחה בתוך תת-מחלקת האקריות שבמחלקת העכבישנים.

## צורה
צורתה של האקרית האדומה, כיתר האקריות, היא כעכביש זעיר, בעלת ארבעה זוגות רגליים, גוף קצר ובלתי מפורק. רוב מיני האקרית האדומה מסוגלים לטוות קורים דקיקים על הצמח שעליו הן חיות. גודלן של האקריות האדומות זעיר, ונע בין 0.3 ל-0.5 מ"מ. על הצמחים המשמשים לאקרית האדומה כפונדקאי נמנים: עצי הדר, תותים, גפן, ירקות שונים, צמחי נוי ועוד.

## מחזור חיים ומזון
הנקבה מטילה ביצים מהן בוקעים זחלים בעלי שלושה זוגות רגליים. כעבור זמן קצר הזחל הופך לדומיין שממנו יוצאת נימפה בעלת ארבעה זוגות רגליים. הנימפה נעשית שוב לדומיין, שממנו מתפתחת נימפה נוספת. גם נימפה זו חוזרת למצב דומיין, שממנו מתפתחת הנקבה הבוגרת. התפתחות הזכר, לעומת זאת, כוללת רק שני גלגולי דומיין ולא שלושה. המעבר בין שלבי ההתפתחות נעשה באמצעות נשל. הרבייה של חלק מהאקריות האדומות היא הפלודיפלואידית.

מכיוון שהאקרית האדומה ניזונת מצמחים שונים, בהם פירות וירקות, והיא המזיק המצוי ביותר מבין האקריות, הימצאותה מהווה אתגר עבור החקלאים, בייחוד עבור אלו השואפים לשווק יבול נטול נגיעות של חרקים.

## ראו גם
* אקריות
* קרדית אבק הבית

## לקריאה נוספת
* פרופ' צבי אבידב, מזיקי צמחים בישראל, עמ' 7–16, האוניברסיטה העברית, ירושלים התשכ"א

## קישורים חיצוניים

* 
* אקרית אדומה מצויה, באתר משרד החקלאות

קטגוריה:אקריות
יחסי יפן–נפאל

ממוזער|שגרירות נפאל בטוקיו
**יחסי יפן–נפאל** הם היחסים הבילטראליים בין **[[יפן]]** ל**[[נפאל|רפובליקה הפדרלית הדמוקרטית של נפאל]]**. יחסים אלה בין שתי המדינות, כוננו ב-28 בספטמבר 1956. בדרג השגרירי, ליפן שגרירות בקטמנדו, ולנפאל שגרירות בטוקיו.

## היסטוריה
על אף שיחסים דיפלומטים רשמיים כוננו רק ב-1956, מגעים תרבותיים בין יפן לנפאל כבר קיימים החל מהמאה ה-19. בשנת 1899 החלו נזירים בודהיסטים מיפן לנהור לנפאל כדי לאסוף כתבים בודהיסטים מטיבט. ב-1902 שלח ראש ממשלת נפאל, צ'אנדרה שאמשל, 8 סטודנטים נפאלים ללימודים השכלה גבוהה ביפן. המגעים בין שתי המדינות הושהו באופן זמני בעקבות מלחמת העולם השנייה, מהיותה של נפאל לצד בריטניה במלחמה. היחסים התחדשו ב-1956, כששתי המדינות חתמו על יחסים דיפלומטים רשמיים.

## ביקורים

חילופי ביקורים בין שתי המדינות תרמו אף הם לקידום היחסים בין שתי המדינות.

בין 5 ל-9 באוקטובר 2014 ביקר שר החוץ הנפאלי, מהנדרה בהאדור פנדי, ביפן.
בין 2 ל-5 במרץ 2015 ביקר שר החוץ הנפאלי, שאנקר דאס באירגי, ביפן, והחזיק בדיאלוג המדיני הראשון בין נפאל ליפן.

בשנת 2000 ביקר ראש ממשלת יפן לשעבר, יושירו מורי, בנפאל.

## סיוע כלכלי
רוב הסיוע הכלכלי ניתן לנפאל בשיתוף עם הבנק האסייתי לפיתוח. נכון להיום יפן היא אחת התומכות הגדולות ביותר לנפאל.

## תפוצה
מספר התושבים הנפאלים המתגוררים ביפן עומד על כ-60,000, ובמגמת עלייה. הקהילה הנפאלית היא קהילת החוץ ה-5 בגודלה ביפן. מעל ל-10,000 סטודנטים נפאלים מגיעים ליפן מדי שנה ללימודים מתקדמים והיא היעד השני המועדף בקרב סטודנטים נפאלים.

## קישורים חיצוניים

* שגרירות יפן בקטמנדו
*שגרירות נפאל בטוקיו

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הממלכה המאוחדת – נפאל

**יחסי הממלכה המאוחדת–נפאל** הם היחסים הבילטראליים בין **[[הממלכה המאוחדת|הממלכה המאוחדת של בריטניה הגדולה וצפון אירלנד]]** ל**[[נפאל|רפובליקה הפדרלית הדמוקרטית של נפאל]]**.

## רקע
מגעים בין שתי המדינות מתוארכים כבר לתקופת ראשיתה של הודו הבריטית. מאז, נותרו היחסים ידידותיים ולבביים וקשר נשמר בין משפחות המלוכה של שתי המדינות.
כתוצאה מהחלת קשרים היסטוריים, סיוע בפיתוח ותמיכה ארוכת טווח במאבק לשלום הדמוקרטי בנפאל, בריטניה נחשבת בעיני הנפאלים.

בשנת 1923 חתמו בריטניה ונפאל על הסכם המגדיר את מעמדה הבינלאומי של נפאל כאומה עצמאית וריבונית. הסכם זה בא תחת הסכם סוגאולי שנחתם ב-1815.

החל מהמאה ה-19 מגייסת חטיבת גורקה של הצבא הבריטי חיילים מנפאל.

בשנת 2014 ציינה שגרירות נפאל בבריטניה 200 שנות יחסים בין שתי המדינות. נכון להיום, בריטניה היא התורמת הגדולה ביותר של נפאל בסיוע חוץ.

## ראו גם
* המלחמה האנגלו-נפאלית
* הסכם סוגאולי
* רגימנט רובאי גורקה המלכותי

## קישורים חיצוניים

קטגוריה:ערכים ללא קטגוריות פיזיות - יחסי חוץ
טריומף מודל H

**טריומף מודל H** (באנגלית: **Triumph Model H**) הוא אופנוע מתוצרת יצרנית האופנועים הבריטית **Triumph Engineering**  אשר יוצרו בין השנים 1915–1923.

## "טריומף מודל H"

* יוצרו 57,000 יחידות.
* כ-30,000 יחידות מאופנועי "טריומף מודל H" יוצרו עבור  הצבא הבריטי בתקופת מלחמת העולם הראשונה, בשנת 1918 רכש הצבא הבריטי 17,000 יחידות מדגם ה"טריומף מודל H". 
* מושב יחיד לנהג בלבד.
* מנוע מחזור ארבע פעימות.

## תמונות

קובץ:Flickr - ronsaunders47 - “Triumph , the 4hp (550cc) Triumph Model “H”.jpg |"טריומף מודל H"  
קובץ:Triumph Model H (1915) - 9136587727.jpg |"טריומף מודל H", שנת 1915  
קובץ:Triumph Model H 550.jpg |"טריומף מודל H" 
קובץ: Triumph Model H 550 (engine).JPG |מנוע "טריומף מודל H"   
קובץ:Triumph model h motorcycle of around 1914 arp.jpg | "טריומף מודל H", עם סירה, שנת 1915 



קובץ:Early 4hp (550cc) Triumph Model H motorcycle - 1920s? Possibly Hull. (4978640609).jpg |"טריומף מודל H" 
קובץ:The Battle of the Somme, July-november 1916 Q3972.jpg |"טריומף מודל H", במהלך הקרב על הסום, במלחמת העולם הראשונה בתמונה: הקרב על רכס בזנטין. אסיר גרמני עוזר לחייל רוכב, לדחוף את אופנוע המנוע שלו דרך הבוץ (צולם: 17 ביולי 1916) 
קובץ:British despatch rider (4688590212).jpg |"טריומף מודל H" צבאי, ורוכבו 


## ראו גם
* טריומף ריקארדו
* טריומף טיגריס
* טריומף טינה

## קישורים חיצוניים

* 
* 

## הערות שוליים

קטגוריה:אופנועים
קטגוריה:הממלכה המאוחדת: תחבורה
קטגוריה:כלי רכב דו-גלגליים בריטיים
קטגוריה:כלי רכב שהושקו ב-1915
קטגוריה:כלי רכב צבאיים
טריומף ריקארדו

**טריומף ריקארדו** (באנגלית: **Triumph Ricardo**) הוא אופנוע מתוצרת יצרנית האופנועים הבריטית **Triumph Engineering**   אשר יוצר בין השנים 1921–1928.

דגמי "טריומף ריקארדו" קרויים על שם מפתח מנוע בעירה פנימית הבריטי "Harry Ricardo"  אשר פיתח מנוע בעל 4 שסתומי ראש  אשר הגיע למהירות 70 קמ"ש.

## טריומף ריקארדו

* מנוע 1 צילינדרים
* מושב 1 בלבד (נהג)
## תמונות

קובץ:Ricardo9.jpg | "טריומף ריקארדו"
קובץ:Triumph-1922-Ricardo-Frank-Halford.jpg | "טריומף ריקארדו", שנת 1922
קובץ:Triumph 1924 Ricardo 1.jpg | "טריומף ריקארדו", שנת 1924


## ראו גם
* טריומף מודל H
* טריומף טיגריס
* טריומף טינה
## לקריאה נוספת
*  "טריומף ריקארדו" - תמונות (gracesguide.co.uk/Triumph:_Ricardo)
## קישורים חיצוניים

* 

## הערות שוליים

קטגוריה:אופנועים
קטגוריה:הממלכה המאוחדת: תחבורה
קטגוריה:כלי רכב דו-גלגליים בריטיים
קטגוריה:כלי רכב שהושקו ב-1921
ג'טה בורלקו

**ג'טה בורלקו** (ברומנית: **Geta Burlacu**; נולדה ב-22 ביולי 1974) היא זמרת מולדובנית.

## ביוגרפיה
בורלקו נולדה בבלץ והחלה לשיר בגיל שבע, היא למדה נגינה בכינור בבית ספר למוזיקה בעירה ובנוסף היא בוגרת בית ספר תיכון מוזיקלי, מ-1993 ועד 1997 היא למדה ג'אז ומוזיקה עממית באקדמיה למוזיקה בקישינב, לאחר מכן החלה בקריירה מקצועית בתחום וביצעה הופעות במספר מדינות, היא זכתה במספר פרסים ופסטיבלים בתחום.

בין השנים 1998–2011 הייתה זמרת בלהקת "Univox", ומ-2005 ועד 2007 לימדה באקדמיה למוזיקה, תיאטרון ואמנות יפה של מולדובה.

בשנת 2007 השתתפה במסע ההופעות הבינלאומי של להקת בואנה ויסטה סושיאל קלאב ברומניה.

ב-2008 נבחרה לייצג את מולדובה באירוויזיון עם שירה "המאה של האהבה" בתחרות הגמר הלאומית בה השתתפו 12 זמרים והרכבים מוזיקליים שונים, באירוויזיון שנערך בסרביה לא הצליחה להעפיל לגמר.

בשנת 2009 השתתפה בפסטיבל הבמה המוזהבת ברומניה.

ב-2010 השתתפה בקונצרט בפריז שנערך לכבוד יום האישה ואורגן על ידי אונסק"ו, היא משמשת כשגרירה של רצון טוב עבור קרן של האומות המאוחדות (United Nations Population Fund).

## קישורים חיצוניים

* 

* ביוגרפיה של ג'טה בורלקו 

## הערות שוליים

קטגוריה:זמרות מולדובניות
קטגוריה:משתתפי אירוויזיון 2008
קטגוריה:נציגי מולדובה באירוויזיון
קטגוריה:ילידות 1974
מפרץ הונג הום

[250px|ממוזער|מפה של המפרץ משנת [1915. באמצע המפרץ מסומן סלע רמזי.]]
**מפרץ הונג הום** (באנגלית: **Hung Hom Bay**; בסינית: **紅磡灣** ; בפין-יין: **Hóngkàn Wān**) היה מפרץ בנמל ויקטוריה שבהונג קונג.

המפרץ היה ממוקם בין צים שא צוי לבין הונג הום, בדרום קאולון.

## היסטוריה

מאז שנת 1850 החלו לייבש חלקים מהמפרץ ועד שנת 1996 אוחזר המפרץ כולו. שכונת צים שא צוי מזרח וכן תחנת הרכבת התחתית של הונג קונג הונג הום, ורציף המעבורות הונג הום מצויים על השטח שיובש, וכן הקולוסיאום של הונג קונג, וכן נבנתה טיילת חופים בקצהו של השטח שיובש.

הייבוש העלים כמה אתרים ימיים שהיו במפרץ - ובהם סלע רמזי.

## השכלה
בשטח שיובש ממוקמים מספר מוסדות השכלה גבוהה:

* האוניברסיטה הפוליטכנית של הונג קונג
* המכללה הקהילתית של הונג קונג (קמפוס הונג הום)

## קישורים חיצוניים

* אתרי תיירות בהונג הום
* מפת מפרץ הונג הום משנת 1990
* תצלומים היסטוריים של מפרץ הונג הום (תצלומי אוויר)
* השוואה בין המפרץ המיובש (תצלום אוויר) לבין מפת המפרץ משנת 1915

## הערות שוליים
[ממוזער|ימין|250px|[הקולסיאום של הונג קונג]]

קטגוריה:הונג הום
הונג הום
הונג הום
הונג הום
קטגוריה:ייבוש קרקע
אייר קירגיזסטן

**אייר קירגיזסטן** (בקירגיזית: **Эйр Кыргызстан Авиакомпаниясы**, ברוסית: **Эйр Кыргызстан**) היא חברת התעופה הלאומית של קירגיזסטן שבסיסה בנמל התעופה הבינלאומי מאנאס בבישקק. החברה מפעילה טיסות פנימיות ובינלאומיות ל-13 יעדים, כמו כן מפעילה החברה טיסות שכר.

## היסטוריה
החברה נוסדה באפריל 2001, תחת השם *אלטין אייר*. ב-28 ביולי 2006, מותגה חברת התעופה מחדש תחת השם *חברת קירגיזסטן אייר* לאחר שנהייתה לחברה הלאומית של המדינה תחת חברת הדגל הקודמת, קירגיזסטן איירליינס.

## יעדים
החברה מפעילה קווי טיסות בעיקר לאזורי חבר המדינות.

## צי המטוסים
נכון לפברואר 2017 מחזיקה החברה בצי של 2 מטוסים:
* 1 בואינג 500–737
* 1 בואינג 300–757

בעבר מנתה החברה צי של המטוסים הבאים:
* 1 בואינג 300–737
* אנטונוב An-24
* טופולב Tu-134
* טופולב Tu-154
* יאק-40
* איירבוס A320

[ממוזער|[טופולב Tu-154 של החברה ב-2006]]

## שותפות קוד
לחברה, הסכם שותפות קוד עם חברת טורקיש איירליינס.

## קישורים חיצוניים

* 

קטגוריה:חברות תעופה לאומיות
קטגוריה:קירגיזסטן
קטגוריה:בישקק
מגולה

**מגולה** (בגרמנית: **Megola**) הוא אופנוע, מתוצרת חברת "Megola-Werke G.m.b.H" אשר יוצר במינכן, גרמניה בין השנים 1921–1925.

## "מגולה"

* נבנו 2,000 יחידות
* מנוע כוכבי 5 צילינדרים, 637 סמ"ק.
* מנוע סיבובי הממוקם בגלגל הקדמי.
* מנוע קירור אוויר.
* מנוע הנעה קדמית.
* מושב 1 - לנהג בלבד כולל משענת גב.
* 2 מושבים - ללא משענת גב.

## תמונות

קובץ:Megola 01 im Verkehrsmuseum Dresden 2010-08-10.jpg | דגם "מגולה"
קובץ:Megola 02 im Verkehrsmuseum Dresden 2010-08-10.jpg | דגם "מגולה"
קובץ:Megola 03 im Verkehrsmuseum Dresden 2010-08-10.jpg | מנוע סיבובי, 5 צילינדרים, בדגם "מגולה" בגלגל הקדמי
קובץ:Megola.jpg | מנוע סיבובי, 5 צילינדרים בדגם "מגולה" בגלגל הקדמי
קובץ:Megola 1922.jpg | דגם "מגולה", שנת 1922 (מושב נהג בודד כולל משענת גב)
קובץ:Megola 637 cc 1923.jpg | דגם "מגולה", שנת 1923
קובץ:140907-Marxzell-Museum-18.jpg | דגם "מגולה"


## ראו גם
* מנוע סיבובי

## לקריאה נוספת
* ["מגולה" שנת [1922]] (gaskrank.tv/tv/motorrad-oldtimer/megola-1922-mit-5-zylinder-umlaufmotor-im-vorderrad-neuwertig)

## קישורים חיצוניים

* 
* 

## הערות שוליים

קטגוריה:אופנועים
קטגוריה:גרמניה: תחבורה
קטגוריה:כלי רכב דו-גלגליים
קטגוריה:כלי רכב שהושקו ב-1921
משל שני הבנים

[ממוזער|ישו, ו[יוחנן המטביל (המאה ה-15).]]
**משל שני הבנים** הוא אחד ממשלי ישו, שסופר על ידיו בברית החדשה. המשל מופיע בבשורת מתי כ"א 32-28. המשל מעמיד אלה מול אלה את המוכסים (גובי המס) והזונות שקיבלו והאמינו במסר שהעביר ולימד יוחנן המטביל, לעומת ה"אנשי הדת" לכאורה, שלא קיבלו ולא האמינו לו.

## העילה למשל
קדם למשל הסיפור במתי כ"א 23–27 בו ישו הגיע למקדש ולימד. ראשי הכוהנים וזקני העם התרעמו עליו ושאלו אותו באיזו רשות הוא עושה זאת, והוא עונה להם בשאלה: "טְבִילַת יוֹחָנָן מֵאַיִן הָיְתָה הֲמִּשָׁמַיִם אִם־מִבְּנֵי אָדָם?" על כך מסרבים הם להשיב מפחד העם החושבים את יוחנן המטביל לנביא, "אִם־נֹאמַר מִשָׁמַיִם וְאָמַר אֵלֵינוּ מַדּוּעַ אֵפוֹא לֹא הֶאֱמַנְתֶּם בּוֹ וְאִם־נֹאמַר מִבְּנֵי אָדָם יְרֵאִים אֲנַחְנוּ אֶת־הֲמוֹן הָעָם כִּי־כֻלָּם חֹשְׁבִים אֶת־יוֹחָנָן לְנָבִיא". לכן עונה להם ישו, שגם הוא לא יענה להם, אך הוא מספר את המשל על שני הבנים.

## סיפור המשל
המשל הוא כדלקמן:

## פרשנות
במשל זה, הנמשל לאב הבנים הוא למעשה אלוהים. שני הבנים מייצגים שני טיפוסים של מאמינים, הראשון הוא אותו טיפוס שטוען שהוא דתי ומאמין (כמו הכוהנים וזקני העם), אך כשמגיע הזמן להוכיח את אמונתו במעשים, למעשה לעשות את רצון אביו (אלוהים), לקיים רצונו ומצוותיו, הוא לא עושה כך, על אף הצהרתו כלפי חוץ שכך יעשה. השני הוא אותו טיפוס של אדם שלכאורה אינו מאמין או לפחות אינו מצהיר בגלוי על אמונתו ודתיותו, דוחה את רצון אביו בתחילה (כמו פשוטי העם לרבות החוטאים שביניהם, שהאמינו לדברי יוחנן מטביל) אך בסופו של דבר כן עושה את רצון אביו (אלוהים).

ישו מוכיח במשל זה את אלה שראו את עצמם כמוסריים (הכוהנים, הפרושים וזקני העם, ראשי הדת); ואילו אלה הנחשבים כחוטאים, כגון גובי המס (מוכסים) והזונות, קיבלו והאמינו למסר והלימוד של יוחנן המטביל ושבו בעקבות זאת בתשובה. המשל הזה דומה בנושא למשל המוכס והפרוש.

## ראו גם

*משל הפרוש והמוכס
*ישו
*הברית החדשה
*משלי ישו

## קישורים חיצוניים

קטגוריה:משלים בנצרות
קטגוריה:ישו
קטגוריה:הברית החדשה
Impressionen unter Wasser

**Impressionen unter Wasser **(רשמים מתחת למים) הוא סרט תיעודי משנת 2002, בבימויה של לני ריפנשטאהל.

לאחר צאת הסרט שלה Tiefland ב-1954, במשך עשרות שנים ניכר היה שזו תהיה עבודתה האחרונה של ריפנשטאהל, שראתה צניחה בקריירה שלה אחרי מלחמת העולם השנייה, בשל חברותה עם קנצלר גרמניה, אדולף היטלר ויצירת סרטי תעמולה עבור המשטר הנאצי אך מספר ימים לפני יום הולדתה ה-100, ראה אור הסרט, אותו ביימה, ואשר כלל הקדמה במילותיה. הסרט הוקרן בבכורתו בברלין 48 שנים אחרי Tiefland.

## הפקה
Impressionen unter Wasser הוא התוצאה של 30 שנה של צילומים מתחת למים. ב-1983 היא תיארה את מטרתה ביצירת הסרט: "סרטי 'מתחת למים' הם או מדעיים, כסרטיו של ז'אק קוסטו, או סנסציוניים, כמו סרטי הכרישים ההוליוודיים. אך אין בנמצא סרטים כמו זה שאנו מתכננים."

מקטעים מהצילומים הימיים הרבים שלה הוצגו לציבור לראשונה בשנת 1993 בסרט התיעודי Die Macht der Bilder: Leni Riefenstahl (כוחן של התמונות: לני ריפנשטאהל), אשר יוצריו עקבו אחרי מסע הצילומים שערכה באותה התקופה.

### צאת הסרט
Impressionen unter Wasser הוקרן בבכורתו ב-Delphi am Zoo, בברלין, ב-14 באוגוסט 2002, שבוע לפני חגיגות המאה להולדתה של ריפנשטאהל. הסרט שודר למחרת בערוץ הצרפתי/גרמני Arte, יחד עם ריאיון עם ריפנשטאהל ושידור של הגרסה המקורית לסרטה משנת 1932, Das Blaue Licht. הסרט גם נבחר להקרנה בפסטיבל הסרטים העצמאיים של מאווי ב-2003, ובפסטיבל הסרטים הבינלאומי של אופורטו (פנטספורטו) ב-2004. הסרט יצא ב-DVD באפריל 2003.

## תקציר
הסרט צולם בעיקר סביב פפואה גינאה החדשה, ובמהותו הוא אוסף של צילומים שצולמו בניהולה של ריפנשטאהל בין 1970 ו-2000. מקומות נוספים שמצולמים בסרט כוללים את המלדיביים, סיישל, קניה, טנזניה, אינדונזיה, הים האדום, איי קוקוס (באוקיינוס השקט) והים הקריבי (קובה). ריפנשטאהל דחתה את הטענה שמדובר ב"קאמבק": "תמיד הייתי פעילה, וגם אמשיך להיות. הסרט שלי מציג את היופי של העולם התת-ימי. אני מקווה שהוא ייגע במצפון של הצופה, מכיוון שהוא ממחיש בדיוק מה העולם יאבד כאשר שום דבר לא נעשה כדי לעצור את ההרס של האוקיינוסים שלנו. אמרתי פעם שאני מאוד מוקסמת מן היפה ומן החי. אני מחפשת הרמוניה, ומתחת למים, אני בסופו של דבר מצאתי אותה."

ריפנשטאהל גם תרמה הקדמה לסרט, שבה היא דנה בעבודתה ובמסעות הימיים שלה.

## קבלה
הסרט משך תגובות מעורבות מצד המבקרים. בעיתון Tagesspiegel Daily התייחסו לדימויים בצבעי הממתקים שיצרה ריפנשטאהל ולשיערה הבלונדיני השופע: "כאילו זה צויר על ידי אמן פופ על LSD". מגזין Time Out הביע עמדה נייטרלית, וכן מעט בלבול בשל היעדר קריינות בסרט. הביקורת על המוזיקה שהולחנה על ידי מורודר-ווקר הייתה שלילית. מבקרים אחרים השוו את הסרט לסרטה המפורסם של ריפנשטאהל משנת 1938, "אולימפיה", משום שהוא משקף את המרדף האולטימטיבי שלה אחר היופי. בספר *501 Directors*, ארנסט מאתיס, הסופר וחוקר הקולנוע, כינה את הסרט "דוגמה אחרונה לגאונות היצירתית שלה."

## קישורים חיצוניים

## הערות שוליים

קטגוריה:סרטים גרמניים משנת 2002
קטגוריה:סרטי טבע
קטגוריה:סרטים תיעודיים
מיזלן דובאל

**מיזלן דובאל** (באנגלית: **Miselaine Duval**) היא קומיקאית, מפיקת טלוויזיה, תסריטאית, ושחקנית מאוריציאנית. היא ידועה בזכות תפקידה בסדרות "Fami Pa Kontan" (בתרגום חופשי לעברית: משפחות לא מאושרות) ו-"Kel Famille" (בתרגום חופשי לעברית: משפחת קל). היא המייסדת של קבוצת הקומיקאים "Komiko" (בתרגום חופשי לעברית: קומיקו).

## חיים וקריירה
דובאל התעניינה במשחק מגיל 12. לבתום לימודיה, היא התחילה לשחק תפקידים שונים בסדרות טלוויזיה, ובסופו של דבר העדיפה לשחק כקומיקאית.

## פילמוגרפיה

## קישורים חיצוניים

## הערות שוליים

קטגוריה:קומיקאיות
קטגוריה:מפיקות טלוויזיה
קטגוריה:תסריטאיות
קטגוריה:שחקניות
קטגוריה:מאוריציאנים
מחזור סלוניקי

**מחזור סלוניקי** הוא אלבום מוזיקלי ליטורגי, שהופק בסוף שנות ה-70 של המאה ה-20 בסיוע מכון רננות. מן האלבומים הראשונים העוסקים במורשת הליטורגית של יהדות סלוניקי שהושמדה ברובה בשואת יהודי יוון.

## על האלבום
שמו של האלבום לקוח ממחזורי תפילה שיצאו לאור בידי בית הכנסת היכל יהודה שבתל אביב-יפו: מחזור לראש השנה בנוסח הספרדים, מחזור שלוניקי לשלש רגלים ומחזור שלוניקי ליום כפור. כל אלו יצאו במתכונת מהדורת דפוס קופת "עץ החיים" שלוניקי, תרל"ו (1876).

על גבי עטיפת התקליט מופיע צילום של המגדל הלבן שמזוהה עם העיר סלוניקי וכן צילום של חזית בית הכנסת היכל יהודה שבתל אביב. התקליט שהופק מקבץ פיוטים מרכזיים של הימים הנוראים בנוסח יהודי סלוניקי. השירים לוו במתכונת של תזמורת קאמרית. חלק מן הביצועים בתקליט שודרו במסגרת תוכנית הטלוויזיה הישראלית "בצאת השבת" בעשירי בספטמבר 1977, תוכנית זו נערכה בידי יצחק ש. רקנטי.

בין הפיוטים שבוצעו:
* תפילת אבינו מלכנו
* אדון הסליחות
* אדיר ונאור
* אחות קטנה
* אל נורא עלילה
* אם אפס רובע הקן
* בזוכרי על משכבי
* ידי רשים נחלשים
* יה שמע אביוניך
* לך אלי תשוקתי
* ענה עני שפל כל השפלים
* עת שערי רצון להפתח שמושר חציו בעברית וחציו בלאדינו. כמה מיוצאי סלוניקי נתנו לפיוט זה פרשנות הקשורה לשואת בני הקהילה.
* קמתי באשמורת
* שומר ישראל

המבצעים היו יצחק ש. רקנטי, בן ציון נתנאל, יעקב צדיקריו, יהודה נגרין, אברהם ש. רקנטי וכן החזן הצעיר משה ליאון, לימים ראש עיריית ירושלים. ערך את האלבום עזרא ברנע. הפיק יצחק ש. רקנטי. מעבד מוזיקלי המנצח איתן אביצור.

## קישורים חיצוניים
* מחזור סלוניקי מפיוטי יהודי שלוניקי לימים הנוראים, באתר הספרייה הלאומית
* ערוצי שמע של כל השירים באלבום, באתר הספרייה הלאומית
* על האלבום, באתר הספרייה הלאומית

## הערות שוליים

קטגוריה:שנות ה-1970 במוזיקה
קטגוריה:אלבומי פיוטים
קטגוריה:יהדות יוון
חרטום (סרט)

**חרטום** (באנגלית: **Khartoum**) הוא סרט היסטורי אפי רחב ממדים משנת 1966 המבוסס על פרשת חייו ומותו של צ'ארלס גורדון בעת כיבוש ח'רטום על ידי כוחותיו של מוחמד אחמד שקרא לעצמו בשם המהדי בשנת 1885.

בתפקידים הראשיים, צ'רלטון הסטון, לורנס אוליבייה, ריצ'רד ג'ונסון ורלף ריצ'רדסון.

התסריט שונה מהאמת ההיסטורית בכך שמופיעות בו שתי פגישות אישיות בין גורדון והמהדי בעוד שלמעשה הם לא נפגשו מעולם אבל הייתה חליפת איגרות ביניהם.

הסרט צולם במצרים והסצנות הפנימיות צולמו בבריטניה.

ההסברים ההיסטוריים מוקראים בתחילת וסוף הסרט על ידי ליאו גן.

הסרט היה מועמד לפרס אוסקר לתסריט המקורי הטוב ביותר. רלף ריצ'רדסון היה מועמד לפרס באפט"א לשחקן הטוב ביותר בתפקיד ראשי וכן היה הסרט מועמד לפרס באפט"א לעיצוב האמנותי.

## תקציר העלילה
כוח של 10,000 חיילים מצריים בפיקודו של הקולונל הבריטי ויליאם היקס (אדוארד אנדרדאון) עובר בחולות המדבר בסודאן ב-1883. החיילים מותשים וחלק מהם מתעלפים מצמא. הם לא שמים לב לכוח גדול של פרשים סודנים פנאטים בפקודו של מוחמד אחמד המכונה המהדי (לורנס אוליבייה), שאורב להם על הגבעות ולפי פקודתו הם מסתערים עליהם ותוך זמר קצר הם הורגים את רובם ולוקחים שלל את הרובים והתותחים שלהם.

הידיעות על כך מגיעות ללונדון וראש הממשלה ויליאם גלאדסטון (רלף ריצ'רדסון) מתבקש להגיב. הוא אינו רוצה להסתכן בשליחת צבא לסודאן.

שר החוץ, לורד גרנוויל (מייקל הורדרן) מציע לשלוח את צ'ארלס גורדון (צ'רלטון הסטון) לסודאן ללא צבא לשם פינוי הבריטים והאזרחים הזרים מח'רטום. לגורדון היה ניסיון בסודאן לאחר ששירת שם מספר שנים והפסיק את סחר העבדים שם. גלדסטון מקבל את ההצעה בחוסר רצון בגלל סלידתו מאופיו העצמאי והבלתי מתפשר של גורדון.

גורדון מקבל את ההצעה ונשלח לסודאן בלוויית קולונל סטיוארט (ריצ'רד ג'ונסון). הוא נפגש עם אל-זובייר רחמה מנסור (זיה מוהדין) ומבקש את עזרתו אך נענה בשלילה בחמת זעם היות שגורדון הוציא בעבר את בנו להורג במסגרת מלחמתו בסחר העבדים.

הם מגיעים לחרטום בפברואר 1884 ומתקבלים בהתלהבות על ידי הסודנים. גורדון נפגש עם המהדי שמבהיר לו שמטרתו לכבוש את כל סודאן ולאחר מכן להמשיך ולהשליט את שלטון האסלאם על כל המזרח התיכון.

גורדון מתחיל לבצר את העיר אף על פי שנאמר לו שאין זה תפקידו. סטיוארט נשלח ללונדון ומודיע על כך לגלדסטון. גלדסטון נמצא בלחץ ציבורי והפגנות המוניות נערכות בלונדות לשלוח צבא לחלץ את גורדון. לבסוף הוא מסכים לשלוח צבא בפיקודו של גרנט ג'וזף וולסלי (נייג'ל גרין) וסיוארט מגיע לחרטום בספינת קיטור על מנת לפנות את האזרחים ואת גורדון. גורדון מסרב להתפנות ונותן את טבעתו לסטיוארט. הספינה מותקפת על ידי מהדיסטים וכל נוסעיה נרצחים.

גורדון בונה תעלה בין הנילוס הלבן והנילוס הכחול והופך את חרטום לאי. הוא נפגש שוב עם המהדי שמציע לו להתפנות בשלום מחרטום ומראה לו את כף ידו הכרותה של סטיוארט עם הטבעת שנתן לו.

חרטום במצור והמים בנילוס ובתעלות נמצאים בשפל ולא מאפשרים הגנה טובה.

לבסוף מסתערים 100,000 מהדיסטים על חרטום. רבים מהם נהרגים באש ובתותחי המגינים אבל הם מצליחים להרוס את השער, לפרוץ לעיר ולארמון השלטון.

גורדון שומע את קולות המלחמה ויוצא מהארמון בבגדי השרד שלו. ההמון משתתק אך אחד מהם זורק כידון שננעץ בגורדון והורג אותו. ראשו נכרת ומוצג אל מוט לעיניו של המהדי שאינו מרוצה מכך.

## קישורים חיצוניים

* 
* קדימון לסרט חרטום, באתר יוטיוב

קטגוריה:המלחמה המהדית
קטגוריה:ח'רטום
קטגוריה:סרטי 1966
קטגוריה:סרטי מלחמה
קטגוריה:סרטים אפיים
קטגוריה:סרטים באנגלית
קטגוריה:סרטים בריטיים
קטגוריה:סרטים היסטוריים
חף מפשע (סדרת טלוויזיה בריטית)

**חף מפשע** (באנגלית: **Innocent**) היא מיני-סדרה בריטית בהפקת TXTV productions, ששודרה לראשונה ברשת ITV בארבעה לילות רצופים מ-14 עד 17 במאי 2018. בסדרה מככבים לי אינגלבי בתפקיד דייוויד קולינס, דניאל ראיין בדמות פיל קולינס, אחיו המסור של דייוויד, הרמיוני נוריס בתפקיד אליס מופאט, ואדריאן רולינס בתפקיד בעלה, רוב מופאט.

הסדרה יצאה ב-DVD ב-21 במאי 2018.

ב-17 במאי 2021 עלתה העונה השנייה וכללה גם היא 4 פרקים. 

## תקציר עלילה
דייוויד קולינס (לי אינגלבי) הורשע ברצח אשתו טארה. אחרי שבע שנים שישב בכלא הוא זוכה מסיבות טכניות.

הסיפור סובב אודות הניסיון לגלות את הרוצח האמיתי של טארה. בעלילה מעורבים השוטרים, אחותה של טארה אליס (הרמיוני נוריס), שלה יש משמורת על ילדיו של דייוויד, ואחיו של דייוויד (דניאל ראיין).

## צוות השחקנים
* לי אינגלבי – דייוויד קולינס
* דניאל ראיין – פיל קולינס, אחיו הנאמן של דייוויד
* הרמיוני נוריס – אליס מופאט, אחותה של טארה ואשתו של רוב
* אדריאן רולינס – רוב מופאט, בעלה של אליס
* אנג'ל קולבי – מפקחת בילוש קאתי הדסון
* פיון או'שיי – ג'ק וילסון
* נייג'ל לינדזי – מפקח בילוש ויליאם ביץ'
* אלואיז וב – רוזי וילסון
* סמואל אדוארד-קוק – בלש סטיב בקטון
* זהרה אחמדי –סמלת בילוש, מארי לוז גרסיה
* האנה בריטלנד – מליסה וילסון
* כריסטינה קול – לואיז וילסון
* טוני גרדנר – סנ"צ הילמן
* ניקולס אסבורי – ריילנד הדסון
* אליוט קוואן – טום וילסון

## קבלה וביקורת
הסדרה השיגה אחוזי צפייה ממוצעים לרצועת השידור שלה. בפרק הראשון צפו 7.05 מיליון איש, ובפרק השני צפו 5.85 מיליון איש.

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
אולם גריג

250px|ממוזער|שמאל|אולם גריג
**אולם גריג** הוא אולם קונצרטים בן 1,500 מקומות ישיבה הממוקם בעיר ברגן שבנורווגיה.

האולם נקרא על שם המלחין יליד העיר אדוורד גריג, המקום משמש כמקום מושבה של הפילהרמונית של ברגן, בנייתו של הבניין המעוצב בארכיטקטורה מודרנית החלה ב-1967 והסתיימה ב-1978. 

באולם נערכים מדי שנה קונצרטים, מופעי בלט ואופרה, בנוסף הוא משמש גם כמרכז כנסים ותערוכות, המקום מארח סמינרים, הרצאות וקונגרסים בינלאומיים, האולם אירח את אירוויזיון 1986 ואת האירוויזיון למוזיקאים צעירים 2000 וכמו כן מדי שנה מארח את תחרות הרכבי כלי הנשיפה הנורווגית.

## קישורים חיצוניים

* 

קטגוריה:ברגן: מבנים
קטגוריה:נורווגיה: אולמות קונצרטים
קטגוריה:אדוורד גריג
גבי נוימרק

**גבריאל (גבי) נוֹיְמַרְק** (17 באוגוסט 1946 – 4 בדצמבר 2000) היה כדורסלן ישראלי, בגובה 1.98 מטרים, ששיחק בין היתר בעמדת הסנטר במכבי תל אביב ובנבחרת ישראל.

## ביוגרפיה
נולד לוויקטור ולאילזה נוימרק בטבריה. החל את הקריירה במועדון הכדורסל של מכבי נתניה.

בעונת 1966/1967 עבר למכבי תל אביב, בה שיחק 9 עונות במהלכן היה שותף ב-8 אליפויות ו-7 גביעי מדינה. נוימרק שיחק, בין היתר, תחת המאמן יהושע רוזין, יחד עם טל ברודי. אחת ההופעות היותר זכורות של נוימרק היא במשחקה של מכבי תל אביב בטורקיה נגד אלופת טורקיה, במהלכו עלה מהספסל, קלע 29 נקודות, ומכבי הפסידה רק ב-4 הפרש. בגומלין ניצחה מכבי ועלתה לשלב הבא. בעונת 1970 נבחר לחמישיית העונה.

לאחר שאת מרבית השנים האחרונות במכבי תל אביב בילה על הספסל, בעונת 1975/1976 עבר למכבי חיפה ורשם בה את עונתו הטובה ביותר עם ממוצע של 23.2 נקודות למשחק. בעונת 1977/1978 עבר לבית"ר תל אביב, שם שיחק ארבע עונות עד לפרישתו בסיום עונת 1979/1980.

נוימרק רשם 57 הופעות במדי נבחרת ישראל ולקח חלק באליפות אירופה בכדורסל 1969, משחקי אסיה 1970, הטורניר הקדם אולימפי מינכן 1972 ו-אליפות אירופה בכדורסל 1973.

ב-4 בדצמבר 2000 נפטר נוימרק בגיל 54, לאחר מאבק במחלת הסרטן. נטמן במושב אביחיל בו התגורר. בתו היא השדרנית ומגישת החדשות רומי נוימרק.

## סטטיסטיקה
**סטטיסטיקות קריירה**:

סה"כ נקודות בקריירה: 3,193

סה"כ משחקים בקריירה: 261

מקום ברשימת קלעי כל הזמנים: 60

שיא נקודות בקריירה: 35

עונות בליגה: 15

## קישורים חיצוניים

* כרטיס שחקן באתר מנהלת הליגה
* ירון אביטוב, אין לי טינה כלפי מכבי תל אביב אבל עשו לי שם דבר מכוער, מעריב, 1 בספטמבר 1975
* אורי ירון, גבי נוימרק - הרכש ששינה את דמותה של מכבי חיפה, מעריב, 14 בנובמבר 1975

## הערות שוליים

קטגוריה:כדורסלני מכבי תל אביב
קטגוריה:כדורסלני נבחרת ישראל
קטגוריה:כדורסלני בית"ר תל אביב
קטגוריה:אביחיל: אישים
קטגוריה:אישים הקבורים באביחיל
קטגוריה:ישראלים שנולדו ב-1946
קטגוריה:ישראלים שנפטרו ב-2000
סלע רמזי

ימין|ממוזער|250px|סלע רמזי מוצג ליד מלון הארברפרונט
**סלע רמזי** (באנגלית: **Rumsey Rock**; בסינית: **林士石**) היה סלע בולט (אי תת-ימי) - מכשול ניווט ימי במפרץ הונג הום בסמוך לקאולון בנמל ויקטוריה שבהונג קונג.

## היסטוריה
מאז שנת 1850 החלו לייבש חלקים מהמפרץ ועד שנת 1996 אוחזר המפרץ כולו. שכונת צים שא צוי מזרח וכן תחנת הרכבת התחתית של הונג קונג הונג הום, ורציף המעבורות הונג הום מצויים על השטח שיובש, וכן הקולוסיאום של הונג קונג, וכן נבנתה טיילת חופים בקצהו של השטח שיובש.

הייבוש העלים כמה אתרים ימיים שהיו במפרץ - ובהם סלע רמזי.

עם אחזור הים בעת ייבוש מפרץ הונג הום, הסלע הוצא מן הים ועתה הוא מוצג בשטח שיובש.

## קישורים חיצוניים

* תצלומים היסטוריים של מפרץ הונג הום (תצלומי אוויר)
* השוואה בין המפרץ המיובש (תצלום אוויר) לבין מפת המפרץ משנת 1915

## הערות שוליים

קטגוריה:נמל ויקטוריה
קטגוריה:הונג קונג: היסטוריה
קטגוריה:הונג הום
קטגוריה:צים שא צוי מזרח
קטגוריה:איים לשעבר
ססיל בהלר

**ססיל בהלר** (בגרמנית: **Cécile Bähler**; נולדה ב-20 במאי 1981) היא דוגמנית ומנחת טלוויזיה שווייצרית.

## ביוגרפיה
בהלר נולדה בארברג, קנטון ברן. בגיל שבע עשרה השתתפה בתחרות השווייצריות של מראה השנה של עלית, ולאחר מכן החלה לשמש כמגישה בערוץ המוזיקה הגרמני "VIVA".

ב-2005 החלה לעבוד ב-"Schweizer Fernsehen", אגף השידור הגרמני בתאגיד השידור השווייצרי הציבורי והגישה באופן קבוע את תחזית מזג האוויר בתוכנית "SRF Meteo".

בתחרויות האירוויזיון בשנים 2005, 2008, 2009 ו-2011 הגישה את תוצאות הניקוד השווייצרי. בנוסף ביצעה זאת גם בתחרות הראשונה של האירוויזיון לרוקדים ב-2007.

## קישורים חיצוניים
* 

## הערות שוליים

קטגוריה:מנחות טלוויזיה שווייצריות
קטגוריה:דוגמניות שווייצריות
קטגוריה:שווייצריות שנולדו ב-1981
קטגוריה:שווייצרים שנולדו ב-1981
עידית שכטר פייל

**עידית שכטר פייֶל** (נולדה בכ"ו באלול תשל"ג, ה-22 בספטמבר 1973) היא סופרת ישראלית, שפרסמה ספרי פרוזה, מדריכי טיולים וספרי בישול. שכטר-פייל זכתה פעמיים בתואר **ספר הזהב** לספר שנמכר בלמעלה מ-20,000 עותקים מטעם התאחדות הוצאות ספרים בישראל. שכטר-פייל גם פעילה בתחום התרת עגונות ופמיניזם דתי לאומי.

בספריה משלבת שכטר-פייל את תחומי העניין השונים שלה במינונים שונים. בין ספרי הבישול יש ספר שכל מתכוניו מבוססים על מאכלים מספרי פרוזה, בין מדריכי הטיולים ישנם טיולים בעקבות סופרים ובעקבות נשים ישראליות שעוררו בה השראה.

## פעילות למען האישה
שכטר-פייל מנהלת פרויקטים בעמותת יד לאישה. במסגרת זו יזמה את **אשת המדבר**, מסע ספורטיבי במדבר שהכנסותיו קודש לפעילות העמותה למען נשים עגונות.

שכטר פייל יזמה את המיצג **כלוב העגונות**, שהתקיים בכיכר הבימה בתל אביב ובגן הוורדים שמול הכנסת בירושלים. במסגרת המיצג אישה עגונה או מסורבת גט ישובה בכלוב מתכת. המיצג בא להאיר את מצבן של מסורבות גט, שהתרתן אסורה על פי ההלכה בשל סירוב הבעל לחתום על גט.

## ביוגרפיה
שירתה כמורה חיילת בבית ספר שדה שער הגיא.

למדה לתואר בוגרת באנתרופולוגיה וסוציולוגיה באוניברסיטה העברית בירושלים. סיימה תואר שני בלימודי ארץ ישראל ויהדות במכון שכטר.

נשואה לבעז פייל.

## ספריה
***בשביל הדברים הטובים**: מסע אל חצרות אמנים, אומנים ובעלי מלאכה. פורסם ב-2002
***ספר הרעיונות הגדול**: ימי הולדת, חגים, אירועים, מארחים ומתארחים, קצת תשומת לב. זכה בתואר ספר הזהב, פורסם ב-2003, בשיתוף שרה שלר
***עוד בשביל הדברים הטובים**: מסע אל חצרות אמנים, אומנים ובעלי מלאכה. פורסם ב-2004
***הרודיה**. פורסם ב-2004
***טיולים בעקבות סופרים**: מאיר שלו, א.ב. יהושע, דויד גרוסמן, חיים באר, סלמה לגרלף, עמוס עוז, חיים סבתו, שפרה הורן, רם אורן, ש"י עגנון, נחום גוטמן, יהודית קציר, ושולמית לפיד. זכה בתואר ספר הזהב. פורסם ב-2005
***ארוחות מהספרים**: מתכונים בהשראת ספרי קריאה אהובים. פורסם ב-2006
***שמלת החלומות של גבע**. פורסם ב-2006
***תחלמי**. פורסם ב-2006
***סיפור אמיתי שלא קרה**. פורסם ב-2010
***מסע תענוגות אמיתי בארץ הקודש**. פורסם ב-2011
***טיולים בעקבות נשים**. פורסם ב-2015
***קסם ירושלמי**, פורסם 2017
***תחנות 7 פקדה אותנו השעה**, סלע מאיר, 2025
## קישורים חיצוניים
* 
* 
*ראיון והקראה מספרה "סיפור אמיתי שלא קרה"
*ראיון בגלי צה"ל

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות זוכות פרסים
קטגוריה:ישראליות שנולדו ב-1973
קטגוריה:ישראלים שנולדו ב-1973
אלכסנדר רבה

**אלכסנדר רֶבָה** (ברוסית: **Александр Ревва**; נולד ב-10 בספטמבר 1974, דונצק, אוקראינה הסובייטית, ברית המועצות) הוא קומיקאי, מנחה טלוויזיה, זמר ושחקן רוסי מוצא אוקראיני. השתתף בעבר בנבחרת "שמש בוגדנית" בטורניר KVN והוא מיוזמי הקומדי קלאב.

## ביוגרפיה
רבה נולד ב-10 בספטמבר 1974 בעיר דונצק, באוקראינה הסובייטית. שם המשפחה רבה הוא שם משפחה מומצא, שם המשפחה המקורי היה ארבה" (Эррва) ומוצא המשפחה הוא מאסטוניה. הוא בוגר הטכניקום לתעשייה והפקולטה למינהל באוניברסיטת דונצק למינהל. במשך זמן-מה עבד כחשמלאי במכרה.

בשנת 1995 השתתף בשעשועון KVN מטעם נבחרת האוניברסיטה למינהל של דונצק. בשנת 2000 השתתף ב-KVN כחלק מנבחרת "שמש בוגדנית". בשנים 2006-2013 הנחה את התוכנית Comedy Club בהפקת Comedy Club Production וב-2015 חזר לתוכנית, בה הוא משתתף יחד עם הקומיקאים גאריק חרלאמוב, טימור בטרודינוב, גאריק מרטירוסיאן, פאבל ווליה ואחרים.

יחד עם אנדריי רוז'קוב הנחה את התוכנית "אתה מצחיק" («Ты смешной!») של רשת NTV, תחת שם הבמה ארתור פירוז'קוב (Артур Пирожков), המשמש אותו כשם במה בקריירה המוזיקלית שלו והנחה תוכנית בידור בערוץ 1 הרוסי.

ב-2014 הפיק את סדרת האנימציה "קולובאנג" («Колобанга») שמיוצרת בעיר אורסק, במחוז אורנבורג ושודרה בערוץ СТС. בדצמבר 2017 הנחה פרק בתוכנית המסעות "אוריול ורשקה («Орёл и решка»).

## דיסקוגרפיה
*2015 — אהבה, «Любовь»
*2020 — הכל על אהבה, «всё о любви«

## פילמוגרפיה

## קישורים חיצוניים

* 
* אלכסנדר רבה באתר RUSactors
* ריאיון עם אלכסנדר רבה בערוץ "מוסקבה 24" (2014) 

קטגוריה:קומדי קלאב: אישים
קטגוריה:סגל ערוץ 1 הרוסי
קטגוריה:שחקני קולנוע וטלוויזיה רוסים
קטגוריה:זמרים רוסים
קטגוריה:מנחי טלוויזיה רוסים
קטגוריה:אוקראינים שנולדו ב-1974
בריגמופיסטר

ממוזער|איור של הלווייתן
**בריגמופיסטר** (שם מדעי: ***Brygmophyseter***; משמעות השם: "לווייתן זרע נשכני") הוא סוג לווייתן גדול ונכחד מקבוצת דמויי ראשתן. הוא חי בתקופת המיוקן לפני 14–15 מיליון שנה. בסוג נמצא מין יחיד - *Brygmophyseter shigensis*, אשר נמצא ב-1995 במחוז נאגנו שביפן.

יצור זה היה מאבותיו של הראשתן המודרני, אך היה קטן יותר. הוא הגיע לאורך 7 מטר בממוצע והיה בעל לסתות מלאות שיניים מחודדות, 11–12 שיניים בכל לסת, אשר היו מחודדות וקשיחות יותר משיני הראשתן. מעריכים שבדומה לראשתן המודרני הוא היה בעל מערכת חזקה להשמעת סונאר בקצה של מצחו הגדול. עם זאת מבנה זה לא השתמר במאובנים. הוא היה בעל זנב מעוגל עם חמש עשרה חוליות (בעוד לראשתן רק 11 חוליות).

יצור זה דמה באורח חייו לאורקה, ואולי חי בלהקות והיה טורף-על באמצע המיוקן לצידם של דמויי-ראשתן נוספים כמו לווייתן מלווילי, האקרופיסטר (*Acrophyseter*) והזיגופיסטר (*Zygophyseter*), אשר התבסס על תזונה של יונקים ימיים שונים לרבות לווייתנים אחרים, דולפינים, טורפים ימיים, כרישים ומיני דגים ורכיכות. לא ידוע אם הוא צלל למעמקים כדי למצוא מזון.

למרות היותו טורף-על הוא היווה בעצמו טרף לגדול הכרישים בכל הזמנים - המגלודון שהגיע לאורך שבין 16 ל-28.6 מטר.

### בתרבות
הבריגמופיסטר מופיע בסדרה של ערוץ ההיסטוריה, מועדון קרב ג'ורסי, בו נראית להקת לווייתנים שאחד מהם מותקף בידי מגלודון שנושך ופוצע אותו קשה. הלהקה מתגייסת להבריח את המגלודון בשימוש בכוח, שיניים ובסונאר החזק והכריש בורח. אך לבסוף הלווייתן הפצוע מת והכריש חוזר לאכול ממנו.

## קישורים חיצוניים

קטגוריה:דמויי ראשתן
קטגוריה:לווייתנים שחיו במיוקן
קטגוריה:יונקים שחיו במיוקן באסיה
קטגוריה:יפן: מאובנים
בדרנית בחצות

**בדרנית בחצות** הוא סרט בורקס ישראלי משנת 1977 שנכתב ובוים על ידי ג'ורג' עובדיה עם תיקי דיין וצביקה פיק בתפקידים הראשיים.

העלילה היא על זבנית בחנות בגדים, החולמת להיות זמרת ובדרנית ומתחזה לשם כך לאשת החברה הגבוהה.

## תקציר העלילה
רוזה (תיקי דיין) ומרים (לבנה פינקלשטיין) שרדנה, שתי אחיות, עובדות כזבניות בבוטיק "אביב" של מר קלוצמן (יוסי גרבר). רוזה חולמת לעזוב את הבוטיק ולהיות זמרת ובדרנית מבוקשת. קלוצמן מטיל עליה להביא שמלת ערב לפנינה אייזן (רחל דיין), בתו של מר אייזן (אברהם רונאי).

אייזן הוא אלמן עשיר והוא עומד לעשות מסיבה לחוג הנוצץ. כשרוזה מגיעה להביא את השמלה לפנינה, מבקשת ממנה פנינה להצטרף למסיבה כדי שמספר המוזמנים יהיה מעל 13, מספר המביא מזל רע לדעתו של אביה. היא משאילה לה שמלת ערב, משנה את שמה לורדה שרון ובונה לה סיפור כיסוי עבור החוג הנוצץ.

למסיבה מגיע המפיק העשיר אהוד ברנע (דוד ברוך) עם אחיינו הזמר המפורסם יורם הראל (צביקה פיק) ובמאי המופעים הידוע יהודה בשן (מני פאר). יורם מבקש מרוזה לשיר והיא מבצעת את השירים "ספר לי את סודך" ו"אינתה עומרי" וכולם מתפעלים מכישרונה. ברנע והראל מתחילים לאחר מכן לעגוב אחרי רוזה אך היא מצליחה להתחמק מהם.

בהמשך לסיפור הכיסוי של רוזה שהיא מתגוררת בסביון היא מובילה את אהוד ויורם לאחת הווילות בסביון שם מתגורר דניאלי (רפאל קלצ'קין) עם אשתו אנצ'ה (ג'טה לוקה) והגנן התימני רחמים (יוסף באשי). קטטה מתפתחת והם לבסוף מוצאים את עצמם בתוך הבריכה.

לבסוף פנינה מגלה לאהוד ויורם את מצבה האמיתי של רוזה, והדבר לא משנה את יחסם כלפיה. הם מגיעים לביתה בשכונת התקווה ויהודה מתאהב במרים.

היחסים בין רוזה ויורם יודעים עליות ומורדות על אף כיכובם יחד במופע מוצלח. יורם נמשך בתחילה לפנינה אך היא מוצאת תייר אמריקאי עשיר.

לבסוף מחוסר ברירה מסכימה רוזה להתחתן עם אהוד המבוגר והעשיר אף על פי שגם אמה חומדת אותו, אך בסוף יורם אומר לרוזה שהוא אוהב אותה והיא מבטלת את הסכמתה לאהוד. חכם משיח (אריה אליאס) מכין את טקס החתונה בין רוזה ליורם ובין יהודה למרים. אהוד מאוכזב מרוזה שביטלה את הסכמתה בטענה שהוא "מבוגר מדי" בשבילה, אך לבסוף הוא מבקש את הסכמתה של גברת שרדנה (לילית נגר) אמן של רוזה ומרים והיא נענית ברצון.

לבסוף נערכת חתונה חגיגית לשלושת הזוגות וכולם שרים עם תזמורת מזרחית בליווי רקדנית בטן את "שיר החתונה".

## שירים

# בדרנית בחצות (שיר הנושא) - בביצוע צביקה פיק - 
# ספר לי את סודך - בביצוע תיקי דיין - 
# אנתה עומרי - בביצוע תיקי דיין - 
# ידעתי מה אבקש - בביצוע צביקה פיק - 
# לפעמים מחכים - בביצוע תיקי דיין וצביקה פיק - 
# טוב להתאהב - בביצוע תיקי דיין וצביקה פיק - 
# שיר החתונה - 

## שחקנים

## קישורים חיצוניים

* 
* שיר החתונה מתוך בדרנית בחצות, באתר יוטיוב
* 

קטגוריה:סרטי 1977
קטגוריה:סרטי בורקס
קטגוריה:סרטי ג'ורג' עובדיה
קטגוריה:סרטים בעברית
קטגוריה:סביון בקולנוע
קטגוריה:צביקה פיק
קטגוריה:סרטים ישראליים משנת 1977
מיס לוקסמבורג

שמאל|ממוזער|200px|כריס סקוט, זוכה תחרות 1989
**מיס לוקסמבורג** היא תחרות יופי בלוקסמבורג.

התחרות נוסדה בשנת 1927, הזוכה בתחרות מיועדת לשמש כשגרירה תרבותית של המדינה.

הדרישות מהמתמודדות הן להיות אזרחית המדינה, בין הגילאים 18–26, להיות רווקה ללא ילדים, ובעלת נכונות לכהן בתפקיד חברתי או הומניטרי.

התחרות בדרך כלל נערכת ב"קזינו 2000" שבדרום המדינה.

בשנת 1959 הצטרפה הדוכסות לתחרויות הבינלאומיות של מיס תבל ומיס עולם. הזוכה במיס לוקסמבורג משתתפת בתחרות מיס עולם.

## קישורים חיצוניים

* 
* http://jpress.org.il/Olive/APA/NLI_heb/SharedView.Article.aspx?href=MAR%2F1966%2F03%2F18&id=Ar01600&sk=0F3E18AA
* http://jpress.org.il/Olive/APA/NLI_heb/SharedView.Article.aspx?href=MAR%2F1966%2F10%2F21&id=Ar05915&sk=F4F93E87

קטגוריה:לוקסמבורג: תרבות
קטגוריה:תחרויות יופי לנשים
קטגוריה:נשים בלוקסמבורג